**Ministru kabineta noteikumu projekta**

**„Latvijas Republikas valsts robežas joslas iekārtošanas un uzturēšanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republikas valsts robežas likuma 13.panta 3.1 daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas valsts robežas, kas Latvijas Republiku norobežo no Krievijas Federācijas un Baltkrievijas Republikas, un vienlaikus ir arī Šengenas līguma valstu ārējā robeža, garums – 449 km, no tiem ar Krievijas Federāciju – 276 km (61,5%) un ar Baltkrievijas Republiku – 173 km (38,5%). Pēc Latvijas Republikas pievienošanās Šengenas līgumam (2007.gada 21.decembrī), par nelikumīgu valsts robežas šķērsošanu uz Latvijas Republikas un Krievijas Federācijas valsts robežas un Latvijas Republikas un Baltkrievijas Republikas valsts robežas aizturētas personas:2008.gadā – 55;2009.gadā – 72;2010.gadā – 54;2011.gadā – 50;2012.gadā – 106;2013.gadā – 66;2014.gadā – 144;2015.gadā – 476.2015.gada 1.oktobrī par nelikumīgu valsts robežas šķērsošanu uz Latvijas Republikas un Baltkrievijas Republikas valsts robežas aizturēti 28 Irākas Republikas pilsoņi. Savukārt 2015.gada 15.oktobrī par nelikumīgu valsts robežas šķērsošanu uz Latvijas Republikas un Baltkrievijas Republikas valsts robežas aizturēti 29 Irākas Republikas pilsoņi.2014.gadā no visiem aizturētajiem 96% ir nelegālie imigranti no tādām valstīm kā Vjetnamas Sociālistiskā Republika, Afganistānas Islāma Republika un Irākas Republika.2015.gadā no visiem aizturētajiem 65% ir nelegālie imigranti no Vjetnamas Sociālistiskās Republikas, bet 15% nelegālie imigranti no Irākas Republikas.Veicot normatīvajos aktos noteiktos uzdevumus cīņā pret tabakas izstrādājumu un alkohola kontrabandu un to nelegālu tirdzniecību Latvijā, 2012.gadā Valsts robežsardze uz valsts robežas konstatēja 24 nelikumīgas preču pārvietošanas gadījumus, no kuriem 12 gadījumi (izņemtas 1324400 kontrabandas cigaretes) atklāti uz Latvijas Republikas un Krievijas Federācijas valsts robežas, bet 12 gadījumi (izņemtas 2066980 kontrabandas cigaretes) uz Latvijas Republikas un Baltkrievijas Republikas valsts robežas. 2013.gadā Valsts robežsardze uz valsts robežas konstatēja 18 nelikumīgas preču pārvietošanas gadījumus, no kuriem septiņi gadījumi (izņemtas 820000 kontrabandas cigaretes) atklāti uz Latvijas Republikas un Krievijas Federācijas valsts robežas, bet 11 gadījumi (izņemtas 2950000 kontrabandas cigaretes) uz Latvijas Republikas un Baltkrievijas Republikas valsts robežas. 2014.gadā Valsts robežsardze uz valsts robežas konstatēja 12 nelikumīgus tabakas izstrādājumu pārvietošanas gadījumus (izņemtas 1913080 kontrabandas cigaretes). Savukārt vienā gadījumā tika konstatēta nelikumīga alkoholisko dzērienu pārvietošana (izņemti 10 litri alkoholisko dzērienu). 2015.gadā Valsts robežsardze uz valsts robežas konstatēja 10 nelikumīgus tabakas izstrādājumu pārvietošanas gadījumus (izņemtas 1404000 kontrabandas cigaretes).Ir bijuši gadījumi, kad kontrabandas cigaretes konstatētas pierobežā, bet nelikumīgu valsts robežas šķērsošanas faktu nav izdevies pierādīt. 2014.gadā pierobežā izņemtas 1911700 kontrabandas cigaretes. 2015.gadā 13 konstatētajos gadījumos pierobežā izņemtas 1385000 kontrabandas cigaretes.Saskaņā ar Robežsardzes likuma 2.pantu Valsts robežsardzes funkcijas ir valsts robežas neaizskaramības nodrošināšana un nelegālās migrācijas novēršana.Robežsardzes likuma 13.pants nosaka Valsts robežsardzes uzdevumus. Lai nodrošinātu valsts robežas neaizskaramību un novērstu nelegālo migrāciju, svarīgākie uzdevumi ir:- apsargāt valsts robežu, robežzīmes un citas robežbūves, novērst jebkuru mēģinājumu nelikumīgi mainīt valsts robežas atrašanās vietu apvidū;- novērot valsts robežai pieguļošās sauszemes teritorijas, ūdeņus un gaisa telpu;- nepieļaut, ka personas un transportlīdzekļi šķērso valsts robežu, kravas un citas mantas tiek pārvietotas pāri valsts robežai ārpus šim nolūkam noteiktajām vietām vai citā nelikumīgā veidā, atklāt un aizturēt valsts robežas pārkāpējus, kā arī atklāt pierobežas, pierobežas joslas, robežkontroles punktu un robežpārejas punktu režīma pārkāpējus;- novērst ievešanai Latvijas teritorijā un tranzītam cauri Latvijas teritorijai aizliegto priekšmetu nelikumīgu pārvietošanu pāri valsts robežai;- nepieļaut preču un citu priekšmetu pārvietošanu pāri valsts robežai, apejot muitas kontroli;- uzturēt valsts robežu, valsts robežas joslu un robežpārejas punktus;-nodrošināt, lai tiktu izpildītas Latvijai saistošos starptautiskajos līgumos noteiktās saistības valsts robežas režīma jautājumos, savas kompetences ietvaros noregulēt ar valsts robežas režīma pārkāpšanu saistītos incidentus.Saskaņā ar Latvijas Republikas valsts robežas likuma 8.panta otro daļu, valsts robežas drošību garantē valsts robežas režīms. Viens no būtiskākajiem valsts robežas režīma nodrošināšanas elementiem ir valsts robežas josla, kas nodrošina robežuzraudzības tehnisko līdzekļu, izvietošanu apvidū gar valsts robežu, kas ļauj:- kontrolēt un novērot valsts robežu;- konstatēt, aizkavēt, vajāt un aizturēt robežpārkāpējus;- vizuāli apsekot valsts robežas līniju un robežzīmes.Valsts robežas uzraudzības efektivitātes uzlabošanai, Valsts robežsardze, balstoties uz Ministru kabineta 2010.gada 27.jūlija noteikumiem Nr.675 „Noteikumi par robežpārbaudei un robežuzraudzībai nepieciešamajiem tehniskajiem līdzekļiem”, izmanto noteiktos robežuzraudzības tehniskos līdzekļus, tajā skaitā – novērošanas iekārtas (turpmāk – videokameras) un klātbūtnes uztveršanas sistēmas (turpmāk – sensori), kuras tiek uzstādītas valsts robežas joslā. Gadījumos, kad tiek saņemts signāls no sensora vai identificēts robežincidents ar vai bez videokameras palīdzību (nelikumīga valsts robežas šķērsošana vai preču pārvietošana), Valsts robežsardzes amatpersonu norīkojums nekavējoties dodas uz notikuma vietu, lai uzsāktu iespējamā incidenta izmeklēšanu (likumpārkāpēju vajāšanu un aizturēšanu) kā arī veiktu attiecīgās procesuālās darbības, lai nodrošinātu sekmīgu robežincidenta izmeklēšanu, proti, pazīmju konstatēšanu, izpēti, fiksēšanu, saglabāšanu, iegūtās informācijas izmantošanu administratīvā vai kriminālprocesa lietvedībā, kā arī robežpārkāpēju atgriešanas procedūru nodrošināšanā.Pārkāpēja aizturēšanā īpaši svarīgs ir norīkojuma nokļūšanas laiks līdz pārkāpuma vietai, bet to ietekmē robežapsardzības nodaļu izvietojums, valsts robežas joslas un pie tās pieguļošo zemju apvidus (upes un grāvji, reljefs, pārmitrinātas teritorijas), likvidētās Valsts investīciju programmas projekta IA-16 „Valsts robežas infrastruktūras attīstība” ietvaros iecerēto rokādes ceļu (ceļš, kas iet gar ārējo robežu) nepabeigtā būvniecība, arī īpašuma tiesību faktori. Lai maksimāli samazinātu laiku Valsts robežsardzes amatpersonu norīkojumu nokļūšanai līdz robežincidenta vietai, ir jāizmanto īsākais iespējamais maršruts, jo novēlota reakcija var veicināt pārkāpuma attīstību, samazināt pārkāpuma novēršanas vai pārkāpēja aizturēšanas iespējas un nav pieļaujama. Ņemot vērā iepriekš minēto, visefektīvākais, un bieži vien vienīgais veids, kā nokļūt līdz attiecīgajam valsts robežas posmam, ir pārvietošanās pa valsts robežas joslu. Savukārt, to ietekmē apvidus – daudz slapju posmu, mitras palienu gruntis u.c., līdz ar to minētajos robežas posmos ir nepieciešama tādu konstrukciju (laipu) būvniecība, pa kurām iespējams pārvietoties ar Valsts robežsardzes rīcībā esošajiem kvadricikliem, motocikliem, sniega motocikliem, tādējādi nodrošinot primārā uzdevuma izpildi.Šobrīd Valsts robežsardzes rīcībā esošo robežuzraudzībai paredzēto robežuzraudzības tehnisko līdzekļu izmantošana ir būtiski ierobežota, jo nav radīti nepieciešamie apstākļi valsts robežas joslā, kas nodrošina to netraucētu darbību. Valsts robežsardzes amatpersonu norīkojumu pārvietošanos apgrūtina valsts robežas joslas sarežģītais apvidus (pārmitrinātas teritorijas, grāvji), pa kuru ar kvadricikliem, motocikliem un sniega motocikliem nav iespējams pārvietoties, vai tas iespējams tikai sausajā gada laikā. Arī kopš valsts robežas apsardzības uzsākšanas pašu Valsts robežsardzes amatpersonu spēkiem izbūvētās takas un laipas valsts robežas joslā ir primitīvi un īstermiņa risinājumi kājnieku patruļas pārvietošanās nodrošināšanai. Turklāt minētās takas un laipas pavasara plūdu ietekmē tiek pārpludinātas vai pilnībā sagrautas un, attiecīgi regulāri ir veicami atjaunošanas darbi, kuriem nepieciešami ievērojami finanšu līdzekļi. Tādi posmi kopā sastāda aptuveni 30% no Latvijas Republikas un Krievijas Federācijas valsts robežas un Latvijas Republikas un Baltkrievijas Republikas valsts robežas. Savukārt, purvains apvidus, pa kuru nav iespējama pārvietošanās bez specializētiem transportlīdzekļiem (kādus aizvien biežāk izmanto likumpārkāpēji) visa gada garumā, sastāda aptuveni 7% no valsts robežas. Šo problēmu novēršana iespējama, tikai realizējot funkcionāli atbilstošu ilgtermiņa risinājumu – atbilstošas slodzes un konstrukcijas tiltu, koka laipu (tai skaitā uz pontoniem) un caurteku būvniecība valsts robežas joslā. Uzdevumu Valsts robežsardzei uzturēt valsts robežas joslu uz Latvijas Republikas – Baltkrievijas Republikas valsts robežas nosaka 2013.gada 10.aprīlī noslēgtais Latvijas Republikas valdības un Baltkrievijas Republikas valdības līgums par Latvijas – Baltkrievijas valsts robežas režīmu un Robežsardzes likuma 13.pants. Analoģisks uzdevums par valsts robežas joslas uzturēšanu uz Latvijas Republikas – Krievijas Federācijas valsts robežas ir iestrādāts projektā „Latvijas Republikas valdības un Krievijas Federācijas valdības līgums par Latvijas – Krievijas valsts robežas režīmu”. Valsts robežas joslas platumu, informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību”.Lai īstenotu Latvijas Republikas valsts robežas likumā noteikto valsts robežas režīma prasību izpildi ar mērķi nodrošināt robežapsardzības sistēmas pastāvēšanai nepieciešamos apstākļus, valsts robežas joslas iekārtošanas un uzturēšanas prasībām jābūt tādām, lai tiktu nodrošināta Valsts robežsardzes amatpersonu norīkojumu operatīva pārvietošanās gar visu valsts robežu, kā arī nepieciešamo robežuzraudzības tehnisko līdzekļu uzstādīšanas iespēja. Šobrīd nevienā normatīvajā aktā nav noteiktas valsts robežas joslas iekārtošanas un uzturēšanas prasības. Tādejādi nav iespējams veikt pilnvērtīgu valsts robežas joslas iekārtošanu un uzturēšanu. Nesakārtota valsts robežas uzraudzības infrastruktūra liedz efektīvi nodrošināt valsts robežas drošību. Līdz ar to noteikumu projekts ir sagatavots, lai noteiktu valsts robežas joslas iekārtošanas un uzturēšanas prasības gar ārējo robežu.Saskaņā ar noteikumu projektu visā ārējās robežas garumā iekārto robežzīmju novērošanas zonu, patruļtakas zonu un brīvās novērošanas zonu. Noteikumu projekts arī paredz, ka valsts robežas joslas posmos, kuros pastāv augsts valsts robežas nelikumīgas šķērsošanas risks, var:1) uzstādīt klātbūtnes uztveršanas sistēmas un novērošanas iekārtas. Ar klātbūtnes uztveršanas sistēmu palīdzību var konstatēt pārkāpuma pazīmes, noteikt robežpārkāpēju atrašanās vietu apvidū. Ar novērošanas iekārtu palīdzību var veikt valsts robežas, valsts robežas joslas vizuālu kontroli, konstatēt pārkāpuma pazīmes, noteikt robežpārkāpēju atrašanās vietu apvidū;2) ierīkot pēdu kontroles joslu. Pārkāpuma fakta fiksēšanas un dokumentēšanas pamatā administratīvajā procesā, kriminālprocesā, kā arī readmisijas procesā ir pārkāpēja atstātie pēdu nospiedumi valsts robežas joslā. Lai radītu pēc iespējas labākus apstākļus pārkāpēja pēdu fiksēšanai, valsts robežas joslas daļu nepieciešams speciāli iekārtot tā, lai pārkāpēja pēdu nospiedumi būtu skaidri saskatāmi;3) ierīkot žogu. Lai atturētu pārkāpējus no nelikumīgas valsts robežas šķērsošanas vai kavētu šādu rīcību, efektīvs šķērslis ir pietiekami augsts un garš žogs. Ierīkojot žogu valsts robežas posmos, kuros pastāv augsts valsts robežas nelikumīgas šķērsošanas risks, un pie robežšķērsošanas vietām, ir iespējams preventīvi novērst pārkāpumu vai kavēt pārkāpējus, ļaujot Valsts robežsardzes amatpersonu norīkojumiem tos savlaicīgi aizturēt.Valsts robežsardzē ir izdots iekšējais normatīvais akts, kurā ir noteikta riska analīzes sistēma, ar kuras palīdzību veic kompetences jomā pastāvošo un iespējamo apdraudējuma faktoru un ietekmes uz Valsts robežsardzes funkciju un uzdevumu izpildi konstatēšanu. Pamatojoties uz minētajiem riska analīzes rezultātiem, tiek noteikti valsts robežas posmi, kuros pastāv augsts valsts robežas nelikumīgas šķērsošanas risks. Aprēķini par valsts robežas joslas iekārtošanas izmaksām ir iekļauti likuma „Grozījumi Latvijas Republikas valsts robežas likumā” (Nr.207L/12, pieņemts 2015.gada 3.decembrī, izsludināts 2015.gada 15.decembrī.) sākotnējās ietekmes novērtējuma ziņojumā (anotācijā). Saskaņā ar Ministru kabineta 2015.gada 27.augusta sēdes protokola Nr.42 3.§ 6.3.3.apakšpunktu tika atbalstīta papildu finansējuma piešķiršana Iekšlietu ministrijai neatliekamam pasākumam – Latvijas Republikas valsts robežas iekārtošanai, uzturēšanai un zemes īpašuma tiesību sakārtošanai – 2016., 2017. un 2018.gadam 3 077 957 *euro* apmērā katru gadu. Pamatojoties uz attiecīgajā jaunās politikas iniciatīvā “Latvijas Republikas valsts robežas iekārtošana, uzturēšana un zemes īpašuma tiesību sakārtošana” ietverto aprēķinu, Valsts robežsardzei budžeta programmā 10.00.00 “Valsts robežsardzes darbība” paredzēts papildu finansējums 2016.gadā – 2 843 945 *euro*, 2017.gadā – 2 805 318 *euro* un 2018.gadā – 2 807 098 *euro*, savukārt Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” paredzēts papildu finansējums 2016.gadā – 234 012 *euro*, 2017.gadā – 272 639 *euro* un 2018.gadā – 270 859 *euro*.Valsts robežsardze katru gadu plāno nepieciešamos finanšu līdzekļus valsts robežas joslas uzturēšanai, ievērojot Latvijas Republikai saistošos starptautiskos līgumus.  |
| 3. | Projekta izstrādē iesaistītās institūcijas | Valsts robežsardze. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts robežsardze.Pašvaldības, kuru administratīvajā teritorijā atrodas Eiropas Savienības ārējās robežas valsts robežas josla. Zemju īpašnieki, kuru zeme atrodas Latvijas Republikas ārējās robežas valsts robežas joslā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |  |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu Ministru kabineta noteikumu projekta izstrādes gaitā 2015.gada 11.septembrī publicēts Iekšlietu ministrijas mājaslapā sadaļā „Sabiedrības līdzdalība” atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktam. |
| 2. | Sabiedrības līdzdalība projekta izstrādē | Sabiedrības pārstāvjiem ir iespēja līdzdarboties Ministru kabineta noteikumu projekta izstrādē, rakstiski sniedzot viedokli, priekšlikumus vai iebildumus par Ministru kabineta noteikumu projektu. |
| 3. | Sabiedrības līdzdalības rezultāti | Sabiedrības viedokļi, iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas funkcijas netiks radītas.Saistībā ar projekta izpildi nav nepieciešams veidot jaunas institūcijas, netiks likvidētas un reorganizētas esošās institūcijas. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

11.03.2016.

1981

D.Šrenks, 67075702, dins.srenks@rs.gov.lv